Diari Oficial de la Generalitat Valenciana


Sumari del DOGV 6136, del 03-11-2009 (2009/12361)

RESOLUCIÓ de 30 d'octubre de 2009, de la directora de l'Agència Valenciana de Foment i Garantia Agrària, per la qual es convoquen les ajudes RURALTER-Leader, segona ronda de presentació de projecte.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6136

Data del DOGV
:   03-11-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/12628


Data del document
:   30-10-2009

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * professió independent
    * empresa individual
    * regió rural
    * petita i mitjana empresa
    * persona jurídica
    * desenvolupament rural
    * petita empresa
    * administració local
    * protecció del patrimoni
    * ajuda a l'agricultura
    * persona física
    * ajuda a les empreses
    * turisme rural
    * patrimoni arquitectònic
    * suport econòmic
    * ajuda pública

RESOLUCIÓ de 30 d'octubre de 2009, de la directora de l'Agència Valenciana de Foment i Garantia Agrària, per la qual es convoquen les ajudes RURALTER-Leader, segona ronda de presentació de projecte.  
 [2009/12996]  
En l'article 4 de l'Orde de 23 d'octubre de 2009, de la Conselleria d'Agricultura, Pesca i Alimentació, per la qual es refonen les ordes de 27 de juny de 2008 i de 15 de maig de 2009, relatives a les bases de les ajudes RURALTER-Leader, s'establix que es publicaran en el Diari Oficial de la Comunitat Valenciana les successives obertures de rondes de presentació de projectes RURALTER-Leader que decidisquen els grups d'acció local, i que la resolució de convocatòria ha d'incloure el termini de presentació de sol·licituds i l'import global de les ajudes que es convoquen en cada territori.  
Els huit grups d'acció local RURALTER-Leader valencians han comunicat a la Direcció General d'Empreses Agroalimentàries i Desenvolupament del Medi Rural la seua decisió que es convoque el 2009 una segona ronda de presentació de sol·licituds d'ajuda.  
Considerant les disposicions de l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, en què es requerix la publicació de les línies de subvenció que financen i l'import global màxim destinat a les subvencions.  
A proposta de la Direcció General d'Empreses Agroalimentàries i Desenvolupament del Medi Rural, en virtut de les facultats conferides en l'article 47.3 del Text Refós de la Llei d'Hisenda Publica de la Generalitat Valenciana i en l'article 13 del Decret 123/2006, pel qual s'aprova l'Estatut de l'Agència Valenciana de Foment i Garantia Agrària (DOCV núm. 5344, de 12 de setembre de 2006), resolc:  
Apartat primer. Objecte i àmbit  
Convocar la concessió d'ajudes RURALTER-Leader per a l'exercici 2009, que s'emmarquen en l'eix 4 del Programa de Desenvolupament Rural de la Comunitat Valenciana 2007-2013 i es destinen a finançar l'execució de projectes d'inversió, d'acord amb el que s'establix en les bases reguladores aprovades per mitjà de l'Orde de 23 d'octubre de 2009, de la Conselleria d'Agricultura, Pesca i Alimentació, per la qual es refonen les ordes de 27 de juny de 2008 i de 15 de maig de 2009, relatives a les bases de les ajudes RURALTER-Leader.   
Apartat segon. Beneficiaris  
Poden ser beneficiaris d'estes ajudes els definits, per a les diferents mesures, en l'orde de bases esmentada.  
Apartat tercer. Finançament de les ajudes  
1. Les ajudes que es convoquen tenen caràcter plurianual, d'acord amb l'article 29 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat.   
2. Els fons per a les ajudes RURALTER-Leader són aportats en un 62,5% per la hisenda pública valenciana, en un 36,5% pel FEADER i en un 1% pel Ministeri de Medi Ambient i Medi Rural i Marí.  
3. La dotació econòmica d'esta convocatòria puja a 23 milions d'euros, a càrrec dels pressupostos de l'Agència Valenciana de Foment i Garantia Agrària (AVFGA), dependent de la Conselleria d'Agricultura, Pesca i Alimentació (secció 12, entitat 91, capítol VII, línia SE833000). Per als exercicis subsegüents a l'actual, els imports de cada anualitat queden supeditats a l'existència de crèdit adequat i suficient en el pressupost corresponent de cada exercici.  
4. La distribució en anualitats és la següent:  
5. La distribució dels fons per zona i grup d'acció local és la següent:  
1. Associació RURALTER-Leader Zona 1: 2.000.000 euros  
2. Grup de Desenvolupament Rural Comarca els Ports Maestrat, GDR PORTMADER: 2.000.000 euros  
3. Associació RURALTER Castelló-Sud: 3.000.000 euros  
4. Associació per al Desenvolupament Rural València Interior: 2.600.000 euros  
5. Associació del Pla de Chiva a la Plana d'Utiel: 3.800.000 euros  
6. Grup de Desenvolupament Rural RURALTER-Leader Zona 6: 3.500.000 euros  
7. Associació RURALTER-Leader Zona 7: 2.600.000 euros  
8. Centre de Desenvolupament Rural Alacant: 3.500.000 euros  
Apartat quart. Presentació de sol·licituds   
1. El termini de presentació de sol·licituds d'ajudes serà de 20 dies naturals, comptadors des de l'endemà de la publicació d'esta resolució en el Diari Oficial de la Comunitat Valenciana.  
2. El model de sol·licitud d'ajuda i la documentació que cal presentar són els que figuren en l'orde de bases. Les sol·licituds es dirigiran al grup d'acció local corresponent per raó del municipi on es pretenga executar el projecte, a les adreces següents:  
- Zona 1: Associació RURALTER-LEADER Zona 1, c/ Doctor Miguel Barreda Jover,2; 12980 Traiguera.  
- Zona 2: GDR PORTMADER, c/ Nevera, 1; 12907 Ares del Maestre   
- Zona 3: Associació RURALTER Castelló-Sud, c/ Mayor, 2; 12315 Gaibiel  
- Zona 4: Associació per al Desenvolupament Rural València Interior; c/ Pintor Sorolla, 1; 46729 Tuéjar  
- Zona 5: Associació del Pla de Chiva a la Plana d'Utiel, c/ Virgen del Rosario, 3; 46527 Yátova   
- Zona 6: Grup de Desenvolupament Rural RURALTER-Leader Zona 6, pl. Manuel Tolsá, s/n; 46580 Enguera.   
- Zona 7: Associació RURALTER-Leader Zona 7", pl. de la Font, 1; 46653 Ador   
- Zona 8: CEDER-Alacant, c/ Sant Antoni, 2; 03129 Cocentaina   
Apartat cinqué. Pagament de les ajudes  
1. La sol·licitud de pagament de l'ajuda concedida es realitzarà en el model que conté l'orde de bases i caldrà adjuntar-hi la documentació a què també s'hi fa referència.   
2. La justificació de despeses pel beneficiari tindrà com a termini final l'1 de juny de cada anualitat de pagament, per als projectes que no incloguen obres, i l'1 d'octubre de cada anualitat per als que n'incloguen. La justificació de despeses de l'anualitat 2009 tindrà com a termini l'1 de juny i l'1 d'octubre, respectivament, de 2010.  
Apartat sisé. Delegació de facultats  
Es faculta la directora general d'Empreses Agroalimentàries i Desenvolupament del Medi Rural per a dictar els actes, les resolucions i les instruccions que siguen necessaris per a l'aplicació d'esta resolució.  
Apartat seté. Recursos  
La present resolució posa fi a la via administrativa i contra esta es pot interposar potestativament un recurs de reposició davant de la subsecretària de la Conselleria d'Agricultura, Pesca i Alimentació, en la seua qualitat de directora de l'AVFGA, en el termini d'un mes comptador des de l'endemà de la publicació, o impugnar-se directament davant dels jutjats contenciosos administratius en el termini de dos mesos des de l'endemà de la notificació, de conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10 i 46.1 de la Llei de la Jurisdicció Contenciosa Administrativa.  
València, 30 d'octubre de 2009.- La directora de l'Agència Valenciana de Foment i Garantia Agrària: Pilar Amigó Salvi.